recursal/SuperWikiNEXT-32B huggingface dataset:
**আইআরটি ফ্লাশিং লাইন**টি নিউ ইয়র্ক সিটি সাবওয়ে ব্যবস্থার দ্রুতগামী গণপরিবহন পথ, কুইন্সের ফ্লাশিংয়ে অবস্থিত পূর্ব প্রান্তিক বা টার্মিনালের জন্য এর নামকরণ করা হয়। এটি এ বিভাগের অংশ হিসাবে পরিচালিত হয়। বেসরকারি পরিচালনা সংস্থা ইন্টারবরো র‌্যাপিড ট্রানজিট কোম্পানি (আইআরটি) ১৯১৫ সাল থেকে ১৯২৮ সালের মধ্যে কুইন্সের ফ্লাশিং থেকে ম্যানহাটনের টাইমস স্কয়ার পর্যন্ত লাইনের অংশটি নির্মাণ করে। ২০১৫ সালে পশ্চিম ম্যানহাটনের হাডসন ইয়ার্ডস পর্যন্ত একটি পশ্চিমা সম্প্রসারণ খোলা হয় এবং লাইনটি এখন ফ্লাশিং থেকে ম্যানহাটনের চেলসি পর্যন্ত প্রসারিত। এটি ৭ লোকাল পরিষেবার ট্রেন বহন করে, পাশাপাশি ব্যস্ত সময়ে এক্সপ্রেস <৭> পরিচালিত হয়। এটি কুইন্স এলাকায় বর্তমানে পরিষেবা প্রদানকারী একমাত্র পরিচালনাগত আইআরটি লাইন।

এটি স্টেশনের ফলক, দাপ্তরিক পাতাল রেল মানচিত্র এবং আর১৮৮ গাড়িতে অভ্যন্তরীণ পথের মানচিত্র বেগুনি রঙে দেখানো হয়েছে। ১৯২৮ সালে ফ্লাশিংয়ের জন্য সমস্ত পথটি চালু হওয়ার আগে, এটি **করোনা লাইন** বা **উডসাইড ও করোনা লাইন** হিসাবে পরিচিত ছিল। ১৯৪৯ সালে বিএমটি পরিষেবা বন্ধ করার আগে, টাইমস স্কয়ার এবং কুইন্সবরো প্লাজার মধ্যে আইআরটি ফ্লাশিং লাইনের অংশটি **কুইন্সবরো লাইন** হিসাবে পরিচিত ছিল। ২০১০ সালের মাঝামাঝি থেকে লাইনটির সংকেত ব্যবস্থাটি একটি স্বয়ংক্রিয় ব্যবস্থায় রূপান্তরিত হয়।

ফ্লাশিং লাইনে বিভিন্ন শৈলীর স্থাপত্য রয়েছে, যা ইস্পাত গার্ডারের উত্তোলিত রেলপথ থেকে শুরু করে ইউরোপীয় শৈলীর কংক্রিট ভায়াডাক পর্যন্ত রয়েছে। পাশাপাশি ভূগর্ভস্থ স্টেশনগুলিতে কিছু অনন্য নকশা রয়েছে। নকশার মধ্যে ইতালিয় শৈলীতে হান্টারস পয়েন্ট অ্যাভিনিউ; লন্ডনের আন্ডারগ্রাউন্ড স্টেশনের অনুরূপ একক রাউন্ড টিউব বিশিষ্ট গ্র্যান্ড সেন্ট্রাল–৪২তম স্ট্রিট; এবং গভীর খিলান ও প্রশস্ত অভ্যন্তর সহ ওয়াশিংটন মেট্রোর স্টেশন সদৃশ ৩৪তম স্ট্রিট–হাডসন ইয়ার্ডস অন্তর্ভুক্ত রয়েছে।

তথ্যসূত্র
---------

1. ↑  "Average Weekday Subway Ridership"। Metropolitan Transportation Authority। মার্চ ২৮, ২০১৪ তারিখে মূল থেকে আর্কাইভ করা। সংগ্রহের তারিখ এপ্রিল ২, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "7 Subway Timetable, Effective November 17, 2019"। Metropolitan Transportation Authority। সংগ্রহের তারিখ জানুয়ারি ১৬, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আইএনএস নেতাজি সুভাষ** ভারতীয় নৌবাহিনীর অধীনে পরিচালিত একটি নৌ ঘাঁটি। এই নৌ ঘাঁটিটি নৌবাহিনীর সৈন্য ও রসদ সরবরাহ এবং প্রশাসনিক সহায়তা প্রদান করে।

ঐতিহাসিক পটভূমি
---------------

দ্বিতীয় বিশ্বযুদ্ধের পূর্বে কলকাতা বন্দর নগরীতে নৌবাহিনীর উপস্থিতি শুরু হয়, তৎকালীন মেরিন হাউসে নৌ-পরিবহন কর্মকর্তার নৌ নিয়ন্ত্রণের অধীনে একটি ছোট এইচএমআই নৌ কার্যালয়ের সাথে। দ্বিতীয় বিশ্বযুদ্ধের সময় কলকাতা বন্দরের কৌশলগত গুরুত্ব ভারতে মিত্র বাহিনীর উপস্থিতির জন্য পূর্ব ভারতের  সামুদ্রিক সম্পদ সুরক্ষা এবং শক্তিশালীকরণের জন্য একটি নৌ উপস্থিতি তৈরি করা প্রয়োজনীয় হয়ে পরে। ঘাঁটিটি ১৯৪০ সালে মেরিন হাউস নামে শুরু হয়। ১৯৪৩ সালে মেরিন হাউস *এইচএমআইএস হুগলি* হিসাবে পরিচিত হয়। স্বাধীনতার পরবর্তী সময়ে ঘাঁটির নামকরণ *আইএনএস হুগলি* করা হয়।

১৯৭৪ সালের ৫ জুলাই আইএনএস হুগলিকে *আইএনএস নেতাজি সুভাষ* হিসাবে নতুন করে পুনর্গঠন করা হয়। এই ঘাঁটিটি বাণিজ্য, সুরক্ষা এবং কূটনীতির ক্ষেত্রে পূর্ব সমুদ্রে ক্রমবর্ধমান গুরুত্বের সাথে ক্রমান্বয়ে রূপান্তরকে প্রত্যক্ষ করে।

কার্যক্রম
---------

আইএনএস নেতাজি সুভাষ এবং এর অতিরিক্ত ইউনিটগুলির প্রাথমিক ভূমিকা হ'ল ভ্রমণকারী জাহাজগুলিতে লজিস্টিক ও অ্যাডমিন সহায়তা এবং নির্মাণাধীন জাহাজগুলির পাশাপাশি কলকাতা ও হলদিয়ার বন্দরের সমুদ্রগামী প্রতিরক্ষা প্রদান করা।

কৃতিত্ব
-------

উপকূলীয় সুরক্ষার সাথে সাম্প্রতিকতম অগ্রগতির বিষয়টি বিবেচনা করে, নবগঠিত এসপিবির কর্মীদের দ্বারা নিয়মিত নদী পাহারা দেওয়া হয়। বর্তমানে কলকাতায় দুটি এফআইসি চালু রয়েছে। এসপিবি কার্যক্রম মোট ০৮ জন নাবিক (স্থায়ী কার্যভার ০৫ জন এবং এনওআইসি (এপিডি) সংস্থানসমূহ থেকে কার্যভার ০৩ জন) দ্বারা পরিচালনা করা হয়। উপকূলীয় অঞ্চলে সুরক্ষা সচেতনতা ছড়িয়ে দেওয়ার জন্য উপকূলীয় সুরক্ষা উদ্যোগের বিষয়ে বেসামরিক-সামরিক যোগাযোগ সভায় নিয়মিত অংশগ্রহণ এবং মৎস্যজীবী সম্প্রদায়ের সাথে মতবিনিময় করা হয়।

এাসএসবি ডায়মন্ড হারবার
-----------------------

*এাসএসবি ডায়মন্ড হারবার* ২০০৬ সালে ভারত সরকার কর্তৃক অনুমোদিত হয় এবং ২৩ শে মার্চ ২০০৯ সালে প্রকল্পটি চূড়ান্ত অনুমোদন পেয়েছিল ২০০৯ সালে পায়। নভেম্বর ২০১০ সালে, নির্মাণ কার্যক্রম শুরু হয়। অফিসার, নাবিক এবং আবেদনকারীদের থাকার ব্যবস্থা, অফিস, পরীক্ষা ও মূল্যায়ন শেড এবং বাধা সুবিধা, যানবাহনের শেড এবং একটি এমআই কক্ষ রয়েছে এখানে। জলোচ্ছ্বাসের কারণে জমি ভাঙন রোধে নদীর তীর সংরক্ষণ করা হয়েছে।

২০১৯ সালের ১৪ মে *এাসএসবি ডায়মন্ড হারবার* উদ্বোধন করেন সভাপতি, কর্মী পরিষদের প্রধানগণ (সিওএসসি) এবং নৌ বাহিনী প্রধান (সিএনএস) অ্যাডমিরাল সুনীল লাম্বা।

তথ্যসূত্র
---------

1. 1 2 3 4 5  "INS Netaji Subhas"। *১০ মে ২০২০*।
2. 1 2  জয়ন্ত গুপ্ত (৪ জুলাই ২০১৯)। "INS Netaji Subhas grows in strength to provide maritime security to West Bengal"। www.timesofindia.indiatimes.com। সংগ্রহের তারিখ ১০ মে ২০২০।
3. ↑  জয়ন্ত গুপ্ত (১৩ মে ২০১৯)। "Navy chief to inaugurate country's fifth SSB at Diamond Harbour in Bengal"। www.timesofindia.indiatimes.com। সংগ্রহের তারিখ ১০ মে ২০২০।
কুরআনের একটি আয়াত, যা এই বাজিকে নির্দেশ করে।
ইসলামী ধর্মতত্ত্বে, **কুরআনের বাজি** (আরবি: التحدي في القرآن, প্রতিবর্ণীকৃত: *আল-তাহাদ্দি ফি আল-কুর'আন*) দ্বারা কুরআনে প্রস্তাবিত একাধিক বাজি বা চ্যালেঞ্জকে বোঝায়। এটি মানুষ এবং জিন উভয়ের মধ্যে অমুসলিমদের অনুরোধ করে যে তাঁরা হয় কুরআনের মধ্যে থাকা সূরা বা অনুরূপ সূরা তৈরি করুক, যার উদ্দেশ্য কুরআনকে ভুল প্রমাণ করা। যদিও কুরআনে সুরা আল-ইমরানে আয়াত ২৩ থেকে ২৪ মধ্যে বর্ণিত রয়েছে যে, এটি অর্জন করা কখনই সম্ভব নয়।

বাজির প্রকার
------------

এই বাজি পূরণ করতে হলে অমুসলিমদেরকে কুরাআনের অনুরূপ একটি "বিবৃতি" বা আয়াত তৈরি করতে এবং অন্যদের মধ্যে একটি বা দশটি অনুরূপ সূরা তৈরি করার কথা বলা হয়েছে। আরেকটি আয়াতে বলা হয়েছে যে, মানুষ বা জিন একসাথে কাজ করলেও এর মতো বই তৈরি করতে পারে না।[]

কুরআনের কিছু আয়াত যেখানে এই বাজির কথা উল্লেখ করা হয়েছে:

> *"আমি (আল্লাহ) আমার বান্দার প্রতি যা অবতীর্ণ করেছি তাতে তোমাদের (অবিশ্বাসী) কোনো সন্দেহ থাকলে তোমরা তাঁর মতো কোনো সূরা এনে দাও আর তোমরা যদি সত্যবাদী হও, তবে আল্লাহ ছাড়া তোমাদের সকল সাহায্যকারীকে আহবান করো।"*[]
> 
> 

> *"তাঁরা (অবিশ্বাসী) কি বলে, সে (মুহাম্মাদ) ওটা রচনা করেছে? [হে মুহাম্মাদ! তবে] বলুন, ‘তাহলে তোমরা এর (কুরআন) মতো দশটি সূরা রচনা করে আনো, আর [এই কাজে সাহায্য করার জন্য] আল্লাহকে বাদ দিয়ে যাকে ডাকতে পারো ডেকে নাও, যদি তোমরা সত্যবাদী হয়েই থাক।’"*[]
> 
> 

> *"[হে মুহাম্মাদ!] বলুন, ‘এই কুরআনের মতো একখানা কুরআন আনার জন্য যদি সমগ্র মানব আর জ্বীন জাতিকেও একত্রিত হয়, তবুও তাঁরা তার মতো [কোনো গ্রন্থ] আনতে পারবে না, যদিও তাঁরা পরস্পর পরস্পরকে সাহায্য ও সহযোগিতা করে।’"*[]
> 
>

বিরোধী দৃষ্টিভঙ্গি
------------------

মধ্যযুগীয় পারসীয় বিজ্ঞানী আল রাযী এই বাজির বিষয়ে কুরআনের সমালোচনা করে করে বলেন,

> "আপনি এমন একটি কর্মের কথা বলছেন যা প্রাচীন পৌরাণিক কাহিনী বর্ণনা করে, এবং যা একই সাথে বৈপরীত্যপূর্ণ। কোনো দরকারি তথ্য বা ব্যাখ্যাও এতে নেই। আর তখনই আপনি বলেন: ‘এই রকম কিছু উৎপাদন করো?’"
> 
> 

এটি কুরআনের দাবির পরিপন্থী, যা উক্ত আয়াতে দাবি করে যে এর কোকো অভ্যন্তরীণ বৈপরীত্য নেই:

> *"তারা (অবিশ্বাসী) কি কুরআনের মর্ম বিষয়ে চিন্তভাবনা করে না? যদি তা আল্লাহ ছাড়া অন্য কারো নিকট হতে প্রেরিত হতো, তবে তাতে তাঁরা অবশ্যই বহু অসঙ্গতি পেত।"*
> 
>

তথ্যসূত্র
---------

1. ↑  [কুরআন ২:২৩-২৪]
2. ↑  [কুরআন ১০:৩৮]
3. ↑  স্ট্রোমসা, সারাহ (১৯৯৯-০১-০১)। *Freethinkers of Medieval Islam: Ibn Al-Rawāndī, Abū Bakr Al-Rāzī and Their Impact on Islamic Thought* (ইংরেজি ভাষায়)। ব্রিল। আইএসবিএন 978-90-04-11374-9।
4. ↑  [কুরআন ৪:৮২]

বহিঃ সংযোগ
----------

* Daneshgar, Majid (২০১৯-১০-২১)। "Bucaille, Maurice"। *Encyclopaedia of the Qurʾān* (ইংরেজি ভাষায়)। Brill। ডিওআই:10.1163/1875-3922\_q3\_eqcom\_051597।
* Ebstein, Michael (২০১৪)। *Mysticism and philosophy in al-Andalus: Ibn Masarra, Ibn al-'Arabi and the Isma'ili tradition* (English ভাষায়)। আইএসবিএন 978-90-04-25537-1। ওসিএলসি 867868909। উদ্ধৃতি শৈলী রক্ষণাবেক্ষণ: অচেনা ভাষা (link)
* Marenbon, John (২০১২)। *The Oxford handbook of medieval philosophy* (English ভাষায়)। New York: Oxford University Press। আইএসবিএন 978-0-19-537948-8। ওসিএলসি 727511761। উদ্ধৃতি শৈলী রক্ষণাবেক্ষণ: অচেনা ভাষা (link)
**আঞ্জাম** (হিন্দি: अंजाम, উর্দু: انجام,‎‎, [Anjaam - *Consequence* / *End Result*] ত্রুটি: {{Lang-xx}}: text has italic markup (সাহায্য), বাংলা: ঋণাত্মক পরিণতি) এটি ১৯৯৪ সালের একটি বলিউড চলচ্চিত্র। ছবিটি পরিচালনা করেছেন রাহুল রাযাইল। ছবিটি পরিচালনা করেছেন রাহুল রাযাইল. ছবিতে প্রধান দুটি চরিত্রে অভিনয় করেছেন মাধুরী দীক্ষিত ও শাহরুখ খান। এছাড়াও কয়েকটি গুরুপ্তপুর্ণ চরিত্রে অভিনয় করেছেন দীপক তিজরি, জনি লিভার, হিমানী শিভপুরি, তিন্নু আনন্দ, কল্পনা ইয়ের ও কিরণ কুমার।

এই ছবিতে অভিনয়ের মাধ্যমে মাধুরী দীক্ষিত ও শাহরুখ খান প্রথম একসঙ্গে কাজ করেন। ভারতের বক্স-অফিসের ঘোষণা অনুযায়ী ছবিটি ব্যবসায়িক সাফল্য পায়নি, কিন্তু প্রধান তারকাদের সন্তোষজনক পর্যালোচনা পেয়েছে। মাধুরী দীক্ষিত তার সু-অভিনয়ের জন্য ফিল্মফেয়ার পুরস্কার এর শ্রেষ্ঠ অভিনেত্রীর হিসেবে মনোনীত হন কিন্তু হাম আপকে হ্যায় কোন...! ছবির জন্য শ্রেষ্ঠ অভিনেত্রীর পুরস্কার লাভ করেন। শাহরুখ খান শ্রেষ্ঠ ভিলেন হিসেবে ফিল্মফেয়ার পুরস্কার লাভ করেন। তিনি একই পুরস্কারের জন্য মনোনীত হয়েছিলেন আগের বছর যশ চোপড়ার চলচ্চিত্র *ডর*।

শ্রেষ্ঠাংশে
-----------

* শাহরুখ খান বিজয় অগ্নিহোত্রী
* মাধুরী দীক্ষিত - শিবানী চোপড়া
* দীপক তিজরি - অশোক চোপড়া
* জনি লিভার - চম্পা চামেলি
* হিমানী শিভপুরি - নিশা
* সুধা চন্দ্রন - শিবানী'র বোন
* বিনা - পদ্মা অগ্নিহোত্রী
* কিরণ কুমার - অর্জুন সিং
* বেবি গাজালা - পিংকি চোপড়া
* তিন্নু আনন্দ - মোহনলাল

সঙ্গীত
------

তথ্যসূত্র
---------

1. ↑  "Box Office 1994"। BoxOfficeIndia.Com। ২০১৩-০১-০৭ তারিখে মূল থেকে আর্কাইভ করা। সংগ্রহের তারিখ ২০০৮-০৪-২১।

বহিঃসংযোগ
---------

* ইন্টারনেট মুভি ডেটাবেজে *আঞ্জাম*  উইকিউপাত্তে এটি সম্পাদনা করুন (ইংরেজি)
**৩১নং ওয়ার্ড** হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৬৭ নং ওয়ার্ড ছিল। ওয়ার্ড নং ৩১ ঢাকা মহানগর পুলিশের \* থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন শেখ মোহাম্মদ আলমগীর।

বিবরণ
-----

ওয়ার্ড নম্বর ৩১ ঢাকা মহানগরের মৌলভী বাজার, আজিজুল্লাহ রোড, বেগম বাজার, আবুল হাসনাত রোড, পদ্মলোচন রায় লেন, কে,এম, আজম লেন, নুর বক্স লেন, আলী হোসেন খান রোড, নাবালক মিয়া লেন, আর্মেনীয়াম ষ্ট্রীট, আবুল খায়রাত রোড, কেদৗর নাথ দে লেন, আগা নওয়াব দেউড়ী, বেচারাম দেউড়ী, হাফিজ উল্লাহ রোড, গোলাম মোস্তফা লেন, ডি,সি, রায় রোড, শরৎচন্দ্র চক্রবর্ত্তী রোড, এ, সি, রায় রোড, জেলা রোড, দিগু বাবু লেন, মকিম কাটারা, বি,কে, রায় লেন, সেন্টাল জেল, যোগেন্দ্র নারায়ণ শীল ষ্ট্রীট এলাকা নিয়ে গঠিত।

ইতিহাস
------

কাউন্সিলর
---------

| নির্বাচন | কাউন্সিলর | রাজনৈতিক দল | সূত্র |
| --- | --- | --- | --- |
|  | ২০১৫ | জনাব রফিকুল ইসলাম | বাংলাদেশ জাতীয়তাবাদী দল বিএনপি |  |
|  | ২০২০ | শেখ মোহাম্মদ আলমগীর | বাংলাদেশ আওয়ামী লীগ |  |

তথ্যসূত্র
---------



| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |
***সাবিতা ভাবি***  একটি ভারতীয় অ্যানিমেটেড অ্যাডাল্ট ফিল্ম যা যুক্তরাজ্য ভিত্তিক ব্যবসায়ী পুণিত আগরওয়াল (দেশমুখ নামেও পরিচিত) দ্বারা নির্মিত। এটি ২০১৩ সালের ৪ মে মুক্তি পেয়েছিল। চলচ্চিত্রটি হিন্দি ভাষাতে নির্মিত হয়। ভারতের সেন্সরশিপের কারণে চলচ্চিত্র মুক্তি পায় ওয়েবে।

পটভূমি
------

২০৭০ সালে, *বোম্বাই* শহরটি একটি হাই হাই-টেক মেট্রোতে পরিণত হয়৷ যেখানে উড়ন্ত গাড়ি নিয়ে মানুষেরা যাতায়াত করে। জ্বালানী যদিও তখনও পেট্রোল। কারণ চাঁদে মানুষ সীমাহীন তেলের মজুদ পেয়েছে। অশ্লীল ভিডিও এর উপর নিষেধাজ্ঞার কারণে হতাশ *দীপাংশু* নামের লোকটি বাদে শহরে সবাই খুশি। তিনি মরিয়া হয়ে অনলাইন পর্ণের জন্য অনুসন্ধান করেন তবে কোনও ভিডিও খুঁজে পান না।

উত্তেজিত হয়ে সে তার বন্ধু *হ্যারির* জায়গায় তার ফ্লাইং স্কুটারটি চালিয়ে যায়। *হ্যারি* প্রযুক্তিতে অতিমাত্রায় দক্ষ ছিল। সে ভার্চুয়াল রিয়েলিটির দ্বারা দীপাংশু ও নিজেকে সাবিতা ভাবীর আমলে নিয়ে যায়। যান্ত্রিক গোলোযোগের কারণে তাদের সাবিতা ভাবীর কাছেই আটকা পড়ে যেতে হয়। পরবর্তীতে কীভাবে তারা ফিরে এল তা নিয়েই এই সিনেমাটি রোমাঞ্চকরভাবে নির্মাণ করা হয়েছে।

কণ্ঠশিল্পী
----------

* রোজলিন খান সাবিতা ভাবি চরিত্রে কণ্ঠ দিয়েছেন।

তথ্যসূত্র
---------

1. ↑  "Savita Bhabhi film goes to Hollywood"। *The Times of India*। সংগ্রহের তারিখ ২০১৮-১১-১২।
2. ↑  Ramnath, Nandini (২০১৩-০৪-০১)। "Savita Bhabhi moves to celluloid"। *livemint.com*। সংগ্রহের তারিখ ২০১৮-১১-১২।
3. ↑  "Savita Bhabhi animation film is a fight for freedom of speech: Puneet"। *The Times of India*। সংগ্রহের তারিখ ২০১৮-১১-১২।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে *সবিতা ভাবী*  (ইংরেজি)
ছোট মাকড়মার (Arachnothera longirostra) দীর্ঘ ঠোঁটের মধুপায়ী ও মাকড়শাভুক পাখি। এ পাখির ইংরেজি নাম Little Spiderhunter। প্রধানত ভুটান, ব্রুনেই, চীন, কম্বোডিয়া, ভারত, লাওস, মালয়েশিয়া, ফিলিপাইন, মিয়ানমার, থাইল্যান্ড, ভিয়েতনাম ও ইন্দোনেশিয়াসহ বাংলাদেশের চট্টগ্রাম, পার্বত্য চট্টগ্রাম এবং বৃহত্তর সিলেটের চিরসবুজ বনে এদের বিস্তার। সারা পৃথিবীতে ১০ প্রজাতির মাকড়মার পাখি আছে, বাংলাদেশে রয়েছে দু’প্রজাতি। এরা হল দাগি মাকড়মার ও ছোট মাকড়মার।

বৈশিষ্ট্য
---------

জলপাই রঙের এই গায়ক পাখির দেহ দৈর্ঘ্য ১৬ সে.মি. ওজন ১৩ গ্রাম, ঠোঁটের দৈর্ঘ্য ৩.৪ সে.মি.। প্রাপ্তবয়স্ক পাখির পুরো পিঠ জলপাই রঙের। লেজ কালচে বাদামি, লেজের আগা সাদা। গাল ধূসরাভাব, গলা সাদা, দেহতলের অবশেষ ফিকে হলুদ। চোখ বাদামি, লম্বা বাঁকানো ঠোঁট শিঙ বাদমি। ছেল ও মেয়ে পাখি দেখতে অভিন্ন। বাংলাদেশের সুলভ আবাসিক পাখি এবং বাংলাদেশ বন্যপ্রাণী আইনে এই পাখি সংরক্ষিত।

এর প্রাকৃতিক আবাসগুলি হলো উপ-ক্রান্তীয় বা গ্রীষ্মমন্ডলীয় আর্দ্র নিম্নভূমি বন, উপশহর বা গ্রীষ্মমন্ডলীয় ম্যানগ্রোভ বন এবং উপ-ক্রান্তীয় বা ক্রান্তীয় আর্দ্র মন্টেন বন। এটি সাধারণত ক্যানোপির নিচে পাওয়া যায়। এগুলি উদ্যানেও পাওয়া যায়, বিশেষত ফুলের দ্বারা আকৃষ্ট হয় যা অমৃত ফল দেয়।

সাধারণত একা কিংবা জোড়ায় থাকে। বৃক্ষতলে জন্ম নেয়া লতাগুল্মের ঝোপে এরা খাবার খোঁজে। খাবার তালিকায় আছে ফুলের মধু, মাকড়সা এবং ছোট পোকা। খাবার খোঁজার সময় এরা অবিরতভাবে ডাকে। মে-আগস্ট মাসে কলাপাতা অথবা অন্য কোন বড় পাতার নিচে ছন, ঘাস ও পাত দিয়ে বাসা বানিয়ে ডিম পাড়ে। ডিম বাদামি ছোপসহ পাটকিলে সাদা থেকে স্যামন -বেগুনী। ডিমের সংখ্যা ২-৩টি। উভয় পাখি মিলে ডিমে তা দেয় এবং ছানা পালন করে।

তথ্যসূত্র
---------

1. ↑  "Arachnothera longirostra"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 26 de noviembre de 2013।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Beehler,B; Raju, KSRK; Ali,Shahid (১৯৮৭)। "Avian use of man-disturbed forest in the Eastern Ghats, India"। *Ibis*। **129** (2): 197–211। ডিওআই:10.1111/j.1474-919X.1987.tb03201.x।
**বিশ্ব ডাল দিবস** হল একটি আন্তর্জাতিক দিবস যা জাতিসংঘের খাদ্য ও কৃষি সংস্থা (এফএও) দ্বারা বিশ্বব্যাপী খাদ্য হিসাবে ডালের (শুকনো মটরশুটি, মসুর, শুকনো মটর, ছোলা, লুপিন) -এর গুরুত্বকে স্বীকৃতি দেওয়ার জন্য প্রতিষ্ঠিত হয়।

সম্পর্কিত
---------

দিনটি ২০ ডিসেম্বর, ২০১৮ তারিখে জাতিসংঘের সাধারণ পরিষদের সত্তরতম অধিবেশন দ্বারা ২০১৯ সাল থেকে প্রতি বছর ১০ ফেব্রুয়ারি মনোনীত করা হয়েছে। তারিখটির লক্ষ্য বিশ্বব্যাপী ডাল বিভাগের সাথে যুক্ত কার্যকলাপ এবং তথ্যের প্রতি মনোযোগ আকর্ষণ করা।

উদ্দেশ্য
--------

**বিশ্ব ডাল দিবস** খাদ্য নিরাপত্তা ও পুষ্টির লক্ষ্যে টেকসই খাদ্য উৎপাদনের অংশ হিসেবে ডালের পুষ্টিগত উপকারিতা সম্পর্কে সচেতনতা বৃদ্ধির সুযোগ প্রদান করে।

তথ্যসূত্র
---------

1. ↑  [ Main hub host website for World Pulses Day, links WPD sites from around the world, in various languages[
2. "International Year of Pulses 2016| 2016 International Year of Pulses"। *www.fao.org*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. [*অকার্যকর সংযোগ*]
4. "FAO - Notícias: New UN resolutions sharpen focus on plant health, food safety and pulses"। *www.fao.org* (পর্তুগিজ ভাষায়)। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**গ্লাসগো ফুটবল অ্যাসোসিয়েশন** (ইংরেজি: Glasgow Football Association; এছাড়াও সংক্ষেপে **জিএফএ** নামে পরিচিত) হচ্ছে স্কটল্যান্ডের গ্লাসগো ভিত্তিক ফুটবল সংস্থা। এই সংস্থাটি ১৮৮৩ সালে প্রতিষ্ঠিত হয়েছে। এই সংস্থাটি স্কটিশ ফুটবল অ্যাসোসিয়েশনের সাথে সংযুক্ত এবং ফুটবল খেলায় বিদ্যমান প্রাচীনতম সংস্থাগুলোর মধ্যে একটি। এই সংস্থার সদর দপ্তর স্কটল্যান্ডের রাজধানী গ্লাসগোতে অবস্থিত।

আধুনিক খেলায় এই সংস্থার প্রভাব বেশ সীমিত, যা "গ্লাসগোর জ্যেষ্ঠ ফুটবল ক্লাবের স্বার্থকে উপস্থাপন করা"-এর মধ্যেই সীমাবদ্ধ। স্কটিশ পেশাদার ফুটবল লীগের বিভাগ জুড়ে যেসব জ্যেষ্ঠ ক্লাব প্রতিযোগিতা করছে, তাদের মধ্যে সবচেয়ে বড় এবং সবচেয়ে সফল দুটি ক্লাব এই সংস্থার সাথে সংযুক্ত, যেগুলো হচ্ছে: সেল্টিক এবং র‍েঞ্জার্স (পূর্বে যা ওল্ড ফার্ম নামে পরিচিত)। এছাড়াও পেশাদার পার্টিক থিসল (যারা তাদের প্রভাবশালী প্রতিবেশীদের ছত্রছায়ায় রয়েছে); স্কটল্যান্ডের প্রাচীনতম অপেশাদার ফুটবল ক্লাব কুইন্স পার্ক এবং আধা-পেশাদার ক্লাইড (যারা আর শহরে হোম ম্যাচ খেলে না এবং তাদের স্থানান্তরিত হওয়ার ফলে আংশিকভাবে ছোট আকারের সমর্থন রয়েছে) অন্তর্ভুক্ত। থার্ড লানার্ক নামক একটি ষষ্ঠ দল এই সংস্থার সাথে সংযুক্ত ছিল, যাদের ১৯৬০-এর দশকের মাঝামাঝি সময়ে হঠাৎ পতন হওয়ার পূর্ব পর্যন্ত শক্তিশালী রেকর্ড ছিল।

এই সংস্থার সর্বাধিক গুরুত্বপূর্ণ ভূমিকাটি গ্লাসগো কাপের কার্যক্রম নিয়ন্ত্রণ করা, যা ১৮৮৮ সালে নগরীর ক্লাবগুলোর জন্য প্রথম ফুটবল প্রতিযোগিতা হিসেবে আয়োজন হয়েছিল। এটি একসময় একটি মর্যাদাপূর্ণ প্রতিযোগিতা ছিল, তবে বিশ শতকে জাতীয় এবং মহাদেশীয় ফুটবল আরও বেশি জনপ্রিয় হয়ে যাওয়ার কারণে এটি তার গুরুত্ব হারিয়েছে। নব্বইয়ের দশক থেকে এই প্রতিযোগিতায় সদস্য ক্লাবগুলোর যুব দলগুলোর মধ্যে প্রতিদ্বন্দ্বিতা করে আসছে। গ্লাসগো কাপ ছাড়াও, এই সংস্থার লক্ষ্য হচ্ছে "বিভিন্ন স্কুল এবং ইভেন্টের মাধ্যমে স্থানীয় স্কুলের সাথে জড়িত হওয়া এবং যুব ফুটবলের বিকাশকে উৎসাহিত করা"। গ্লাসগো এফএ শহরটির জ্যেষ্ঠ ক্লাবগুলোর তদারকি করে থাকে (তবে নিম্ন স্তরের ক্লাবগুলোর নয়): উদাহরণস্বরূপ, স্কটিশ জুনিয়র ফুটবল অ্যাসোসিয়েশন, পশ্চিম অঞ্চলের বেশ কয়েকটি রয়েছে গ্লাসগো ভিত্তিক আধা-পেশাদার ক্লাব এবং *বৃহত্তর গ্লাসগো প্রিমিয়ার এএফএল*-এর স্কটিশ অপেশাদার ফুটবল অ্যাসোসিয়েশনের অধীনস্থ শহরের সাথে সংযুক্ত বেশ কয়েকটি ক্লাব।

তথ্যসূত্র
---------

1. ↑  About the Glasgow FA, Glasgow Football Association
2. ↑  12 years of Glasgow Cup support  ওয়েব্যাক মেশিনে আর্কাইভকৃত ২২ মে ২০১৯ তারিখে, Rangers FC, 29 April 2019

বহিঃসংযোগ
---------


উইকিমিডিয়া কমন্সে **গ্লাসগো ফুটবল অ্যাসোসিয়েশন** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
***ক্রীতদাসের হাসি*** বাংলাদেশী কথাসাহিত্যিক শওকত ওসমান রচিত উপন্যাস। ১৯৬১ সালে রচিত উপন্যাসটি প্রথম ১৯৬২ সালে প্রকাশিত হয়। পরবর্তীকালে ২০১৫ সালে সময় প্রকাশন কর্তৃক প্রকাশিত হয়।

১৯৫৮ সালে জেনারেল আইয়ুব খানের সামরিক শাসন পাকিস্তানকে বর্বর স্বৈরশাসনের যাঁতাকলে আবদ্ধ করলো। এ সময় সব ধরনের-বাক স্বাধীনতা হরণ করা হয়েছিল। তৎকালীন পাকিস্থানের স্বৈরশাসক আইয়ুব খানের শাসন ব্যবস্থাকে ব্যঙ্গ করে এ উপন্যাস রচিত হয়।[] এ উপন্যাসের মূল চরিত্র তাতারী। গণতান্ত্রিক চেতনাকে ভয় পায় স্বৈরাচারী শাসক। এই চেতনাকে দমন করার জন্যই আবার নেমে আসে সামরিক শাসন তবুও লেখকের প্রতিবাদ স্তব্ধ থাকেনি। রূপকের মধ্য দিয়ে তীব্র হয়ে উঠেছে এই প্রতিবাদ। প্রতিবাদে সোচ্চার হয়েছে শওকত ওসমানের ‘ক্রীতদাসের হাসি’র তাতারী। খলিফা হারুনর রশীদ কোনো কিছুর বিনিময়েই তাতারীর হাসি শুনতে পান না। খলিফার নির্দেশে হাসার চেয়ে মৃত্যুকে শ্রেয় মনে করেছে তাতারী।

তথ্যসূত্র
---------

1. ↑  বাংলা ভাষা ও সাহিত্য জিজ্ঞাসা : সৌমিত্র শেখর। পৃষ্ঠা ৫৩৫: সংস্করণ ফেব্রুয়ারি ২০২০
2. ↑  "দেবদাস চক্রবর্তী : মূর্ত জীবনের বিমূর্ত রূপকার"। ৩০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০০৯।
3. ↑  *গণতান্ত্রিক মূল্যবোধের বিকাশে শিল্পসাহিত্যের ভূমিকা*, সেলিনা হোসেন[*স্থায়ীভাবে অকার্যকর সংযোগ*]
**জন রোনাল্ড ব্রাউন** (১৪ জুলাই ১৯২২ - ১৬ মে ২০১০) একজন মার্কিন শল্যচিকিৎসক ছিলেন যিনি তার যত্নে একজন ৭৯ বছর বয়সী রোগীর মৃত্যুর পরে দ্বিতীয়-ডিগ্রি হত্যার জন্য দোষী সাব্যস্ত হন।

জীবনের প্রথমার্ধ
----------------

একজন চিকিৎসকের পুত্র,  ডাঃ ব্রাউন ১৯২২ সালে জন্মগ্রহণ করেন। তিনি স্কুলে ভাল করেছেন, ১৬ বছর বয়সে হাই স্কুল থেকে স্নাতক হয়েছেন। দ্বিতীয় বিশ্বযুদ্ধের সময় মার্কিন সেনাবাহিনী যখন খসড়া তৈরি করেছিল, তখন সে আর্মি জেনারেল ক্লাসিফিকেশন টেস্টে অসাধারণ স্কোর করেন, যার ফলে সেনাবাহিনী তাকে মেডিকেল স্কুলে পাঠায়। 

ব্রাউন ইউনিভার্সিটি অফ ইউটাহ স্কুল অফ মেডিসিন থেকে ১৯৪৭ সালে স্নাতক হন এবং প্রায় দুই দশক একজন সাধারণ অনুশীলনকারী হিসাবে কাজ করেন। যাইহোক, থাইরয়েডেক্টমির সময় একজন রোগীকে হারানোর পর, তিনি আনুষ্ঠানিক অস্ত্রোপচার প্রশিক্ষণ নেওয়ার সিদ্ধান্ত নেন।

তথ্যসূত্র
---------

1. ↑  Ciotti, Paul (১৯৯৯-১২-১৫)। "The Peculiar Practice of Dr. John R Brown"। ২০০৭-০৯-৩০ তারিখে মূল থেকে আর্কাইভ করা। সংগ্রহের তারিখ ২০০৭-০৫-১০।
2. ↑  Paul Ciotti (জানু ১৮, ২০০২)। "Why Did He Cut off that Man's Leg?"। LittleSpeck.com। ৮ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১০।
**মণিমালা** (বৈজ্ঞানিক নাম *Milletia peguensis*) **Fabaceae** পরিবারের **Millettia** গণের এক পর্ণমোচী মাঝারি গাছ। মিলেশিয়া নামে এই ফুল পরিচিত। অনেকের কাছে এই গাছ তূমা নামেও পরিচিত।

বিবরণী
------

### আকার

মণিমালা ফুল ১০ মি পর্যন্ত উচু ও লম্বাটে গড়নের। যৌগপত্র ১-পক্ষল, বিজোড়পক্ষ, পত্রিকা ৭টি, পাতা ঘন-সবুজ, মসৃণ, ডিম্বাকৃতি। মায়ানমারের পেগু অঞ্চল এর আদি নিবাস।

### ফুল

বসন্তে শূন্য ডালগুলি ফুলের অজস্র ঝুলন্ত ছড়ায় ঝলমল করে। শিমগোত্রীয় বিধায় ফুলের গড়ন শিম কিংবা মটরশুটির মত। ফুল ছোট, গোলাপী-বেগুনি রঙের। অসংখ্য ছোট ছোট ফুল ঝুলন্ত ছড়ায় মালার মতো ঝলমল করে। ৫-৬ মিমি লম্বা। শীতে সব পাতা ঝরে পড়ে, বসন্তের শেষে নতুন পাতা গজায় এবং গ্রীষ্মকালের প্রথম ভাগ পর্যন্ত থাকে।।

### বীজ

বীজ ২-৩ টি, বীজে চাষ হয়।

মণিমালা, বসন্তে গোলাপি- বেগুনি রঙের ছোট ছোট ফুল ফোটে। রমনা পার্ক, ঢাকা। (মার্চ ২০২০)
### অন্যান্য ব্যবহার

এই উদ্ভিদের জন্য কোন ঔষধি বা অন্যান্য ব্যবহারের তথ্য পাওয়া যায়নি কিন্তু সাধারণত বোঝা যায় যে এর কাঠ সম্ভবত কঠিন, ভারী। গাছটি ভারতের দিল্লীতে সহজেই বংশ বিস্তার করে কিন্তু অন্যান্য গ্রীষ্মমন্ডলীয় দেশে এটি খুব বেশি পরিচিত নয়।

তথ্যসূত্র
---------

1. ↑  Kew Bull. 21:489. 1968
2. 1 2 3  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে ১৯৮৮; পৃষ্ঠা- ৩৩, আইএসবিএন ৯৮৪-০৭-৪৪১২-৭
একই নামের অন্য ব্যক্তিদের নিবন্ধের জন্য মাহমুদ হোসেন (দ্ব্যর্থতা নিরসন) দেখুন।

**বিচারপতি সৈয়দ এ. বি. মাহমুদ হোসেন** (১৯১৭ - ২ আগস্ট ১৯৮১) বাংলাদেশের একজন প্রখ্যাত আইনবিদ এবং ২য় প্রধান বিচারপতি।

জন্ম ও পারিবারিক পরিচিতি
------------------------

সৈয়দ এ. বি. মাহমুদ হোসেন ১৯১৭ সালে ব্রিটিশ ভারতের হবিগঞ্জ জেলার লস্করপুর ইউনিয়নের এক সম্ভ্রান্ত জমিদার পরিবারে জন্মগ্রহণ করেন। তার পিতার নাম সৈয়দ আব্দুল মোতাকাব্বির আবুল হোসেন।

শিক্ষাজীবন
----------

তিনি শায়েস্তাগঞ্জ হাইস্কুল, সিলেট এম সি কলেজ, কলকাতা ও ঢাকা বিশ্ববিদ্যালয়ে লেখাপড়া করেন।

কর্মজীবন
--------

ঢাকা দারুল উলুম আহসানিয়া মাদ্রাসার প্রধান হিসাবে কর্মজীবন শুরু করেন। পরে ১৯৩০ সালে হবিগঞ্জ বারে যোগদানের মাধ্যমে জড়িত হয়ে পড়েন আইন পেশায়। ১৯৪৩-৪৮খ্রি. পর্যন্ত এপিপি’র দায়িত্ব পালন করেন। তিনি ১৯৪৪-৪৭ সালে আসাম প্রভিন্সিয়াল মুসলিম লীগের কাউন্সিলার, ১৯৪৫-৪৭ সালে নিখিল ভারত মুসলিম লীগের কাউন্সিলর, ১৯৪৭-৫৫ সালে নিখিল পাকিস্তান মুসলিম লীগের কাউন্সিলর ছাড়াও পাকিস্তান ও সিলেট রেফারেন্ডাম আন্দোলনে বিশেষ ভূমিকা রাখেন। কর্ম জীবনে তিনি ১৯৫১ সালে ফেডারেল কোর্ট অব পাকিস্তানের এটর্নি, ১৯৫৮ সালে পাকিস্তান সুপ্রীম কোর্টের সিনিয়র এডভোকেট পরে পূর্ব পাকিস্তান হাইকোর্টের ভারপ্রাপ্ত এডভোকেট জেনারেল, ১৯৬৫ সালে তিনি পূর্ব পাকিস্তান হাইকোর্টের বিচারপতি হিসেবে যোগদান করেন। বাংলাদেশ স্বাধীন হওয়ার পর তিনি বাংলাদেশ সুপ্রীম কোর্টের এপিলেট ডিভিশনের বিচারপতি নিযুক্ত হন।

বিচারপতি আবু সাদাত মোহাম্মদ সায়েমের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ২য় প্রধান বিচারপতি হিসাবে সৈয়দ এ. বি. মাহমুদ হোসেনকে নিয়োগ প্রদান করেন এবং তিনি ১৯৭৫ সালের ১৮ নভেম্বর তারিখে প্রধান বিচারপতি হিসাবে শপথ গ্রহণ করেন ও ১৯৭৮ সালের ৩১ জানুয়ারি তারিখে উক্ত পদ হতে অবসর গ্রহণ করেন।

রচনাবলী
-------

পুরস্কার ও সম্মাননা
-------------------

মৃত্যু
------

বিচারপতি মাহমুদ ১৯৮১ সালের ২ আগস্ট বাংলাদেশের রাজধানী ঢাকার মৃত্যুবরণ করেন।

আরো দেখুন
---------

* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

তথ্যসূত্র
---------

1. 1 2  "সাবেক প্রধান বিচারপতি সৈয়দ এবি মাহমুদ হোসেনের মৃত্যুবার্ষিকী"। ৮ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৫।
2. 1 2  "তরফ অঞ্চলের সাহিত্যিক সৈয়দ আবুল হোসেন-এর মৃত্যুবার্ষিকী আজ"। ১৪ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৫।
3. 1 2  "হবিগঞ্জের আলোকিত সন্তানেরা"। *habiganjinfo.com*। ১১ নভেম্বর ২০১৩। ১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১ সেপ্টে ২০১৯।
4. ↑  বিচারপতি সৈয়দ মাহমুদ হোসেনের মৃত্যুবার্ষিকী আজ।
5. ↑  "সৈয়দ এ বি মাহমুদ হোসেন-এর মৃত্যুবার্ষিকী"। ৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৫।

বহি:সংযোগ
---------

* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।
পশ্চিমবঙ্গের উত্তর চব্বিশ পরগনার বসিরহাট মহকুমায় বাদুড়িয়া থানার অন্তর্গত বাগজোলা গ্রাম পঞ্চায়েতের একটি গ্রাম হায়দার পুর। বারাসাত বিদ্রোহের নায়ক তিতুমীরের জন্মস্থান হিসাবে হায়দার পুরের নাম ইতিহাসের পাতায় উজ্জ্বল হয়ে আছে।

ভৌগলিক অবস্থান
--------------

হায়দার পুর পূর্ব ভারতের রাজ্য পশ্চিমবঙ্গের দক্ষিণ অঞ্চলে অবস্থিত বসিরহাট মহকুমায় অন্তগত বাদুড়িয়া থানার বাগজোলা গ্রাম পঞ্চায়েতের ছোট্ট একটি গ্রাম। হায়দার পুর গ্রামের পূর্বে বাগজোলা, পশ্চিমে দক্ষিণ-শিমুলিয়া, উত্তরে চাঁদ পুর, দক্ষিণে নওয়াপাড়া- জঙ্গলপুর অবস্থিত। গ্রামের দক্ষিণ দিকে পশ্চিম থেকে পূর্বে হাবড়া-বসিরহাট () সড়ক প্রসারিত।

অর্থনীতি
--------

হায়দার পুর গ্রামের অধিকাংশ মানুষ কৃষিজীবী হওয়ায় গ্রামের অর্থনীতি সম্পূর্ণভাবে কৃষির ওপর নির্ভরশীল।

এছাড়াও বেশ কিছু মানুষ পোশাক তৈরির কাজের সাথে যুক্ত।

অবকাঠামো
--------

গ্রামের দক্ষিণ দিকে পশ্চিম থেকে পূর্বে হাবড়া-বসিরহাট সড়ক প্রসারিত হলেও গ্রামের ভিতরের দিকের রাস্তা গুলো মাটির কিংবা ইটের। শুষ্ক মৌসুমে গ্রামে হালকা যানবাহনে যাতায়াতের জন্য সড়ক ব্যবহার করা গেলেও, বর্ষা মৌসুমে সড়ক চলাচলের অনুপযোগী থাকে। গ্রামে পল্লীবিদ্যুৎ এর সুবিধা থাকলেও স্থানীয়রা সৈরবিদ্যুৎ ব্যবহার করে থাকেন।

শিক্ষা
------

হায়দার পুর গ্রামের উল্লেখযোগ্য শিক্ষা প্রতিষ্ঠানসমূহ হলো:

* হায়দার পুর এফ পি স্কুল(১৯২০)
* হায়দার পুর- বাগজোলা এফ পি স্কুল (১৯২৫)
* দক্ষিণ হায়দার পুর এফ পি স্কুল (১৯২৫)
* হায়দার পুর আবদুস সুবহান হিফজুল কোরআন মাদ্রাসা (১৯৯০)
* হায়দার পুর আদর্শ হিফজুল কোরআন মাদ্রাসা (১৯৮৬)

উল্লেখযোগ্য ব্যক্তিত্ব
----------------------

* মীর নিসার আলী ( তিতুমীর )
* পীর আবদুস সুবহান ( ভিকু মিয়া )

তথ্যসূত্র
---------
টারডিগ্রেড (English: Tardigrade) (Latin: Tardigrada) হচ্ছে একটি অতিক্ষুদ্র প্রাণী। এটি "জল ভালুক" বা "Water Bear" নামেও পরিচিত।এই জীব পৃথিবীর অতি প্রাচীন জীবগুলোর একটি।এটি এতই ছোট যে একে শুধু মাইক্রোস্কোপ দিয়েই দেখা যায়।এটি সর্বপ্রথম আবিষ্কার করেন জার্মান বিজ্ঞানী Johann August Ephraim Goeze , 1773 সালে এবং তিন বছর পর এর ল্যাটিন নাম (Tardigrada:অর্থ- ধীর পদক্ষেপকারী) দেন ইতালীয় বিজ্ঞানী Lazzaro Spallanzani.এই আট পা ওয়ালা প্রাণী যা জলে ভাসমান অবস্থায় থাকে , তা চরমভাবে টিকে থাকা একটি প্রাণী।এটি ৩০ বছর পর্যন্ত বিনা খাদ্য গ্রহণে বেঁচে থাকতে পারে।তাছাড়াও এটি শূন্য ডিগ্রি থেকে হাজার ডিগ্রি তাপমাত্রায় বেঁচে থাকে।এমনকি এটি মহাশূন্যেও বেঁচে থাকতে পারে।গবেষণার মাধ্যমে দেখা গেছে, যদি এই প্রাণী খাদ্য না পায় তবে এর শারীরিক প্রক্রিয়া অনেকটাই স্থির হয়ে যায় যা একে বহুবছর বিনা আহারে বাঁচিয়ে রাখে।

এগুলি পৃথিবীর জীবজগতের বিভিন্ন অঞ্চলে পাওয়া গেছে – পাহাড়ের চূড়া, গভীর সমুদ্র, গ্রীষ্মমণ্ডলীয় রেইনফরেস্ট এবং অ্যান্টার্কটিক। টার্ডিগ্রেডগুলি পরিচিত সবচেয়ে স্থিতিস্থাপক প্রাণীদের মধ্যে, যার স্বতন্ত্র প্রজাতি চরম পরিস্থিতিতে বেঁচে থাকতে সক্ষম - যেমন চরম তাপমাত্রা, চরম চাপ (উচ্চ এবং নিম্ন উভয়ই), বায়ু বঞ্চনা, বিকিরণ, ডিহাইড্রেশন এবং অনাহার - যা দ্রুত অন্যান্য বেশিরভাগকে হত্যা করবে জীবনের পরিচিত রূপ। টার্ডিগ্রেডগুলি মহাকাশেও বেঁচে থাকতে পারে। টারডিগ্রাডা ফাইলামে প্রায় 1,300টি পরিচিত প্রজাতি রয়েছে, এটি সুপারফাইলাম একডিসোজোয়ার একটি অংশ যা আর্থ্রোপড এবং নেমাটোডের মতো একডিসিস দ্বারা বেড়ে ওঠে। গোষ্ঠীর প্রাচীনতম পরিচিত প্রকৃত সদস্যরা ক্রিটেসিয়াস (145 থেকে 66 মিলিয়ন বছর আগে) অ্যাম্বার থেকে পরিচিত, যা উত্তর আমেরিকায় পাওয়া যায়, কিন্তু মূলত আধুনিক রূপ, এবং তাই সম্ভবত উল্লেখযোগ্যভাবে পূর্বের উত্স রয়েছে, কারণ তারা তাদের নিকটতম আত্মীয়দের থেকে বিচ্ছিন্ন হয়েছিল। ক্যামব্রিয়ান, 500 মিলিয়ন বছর আগে।

আকারঃ

```
টার্ডিগ্রেড সাধারণত 0.5 মিমি (0.020 ইঞ্চি) লম্বা হয় যখন সম্পূর্ণভাবে বড় হয়।  এগুলি ছোট এবং মোটা, চার জোড়া পা সহ, প্রতিটি নখর দিয়ে শেষ হয় (সাধারণত চার থেকে আট) বা সাকশন ডিস্ক।  টারডিগ্রেডগুলি শ্যাওলা এবং লাইকেনে প্রচলিত এবং উদ্ভিদ কোষ, শেওলা এবং ছোট অমেরুদণ্ডী প্রাণীকে খাওয়ায়।  সংগ্রহ করা হলে, এগুলিকে একটি স্বল্প-শক্তির মাইক্রোস্কোপের নীচে দেখা যেতে পারে, যা ছাত্রদের এবং অপেশাদার বিজ্ঞানীদের কাছে অ্যাক্সেসযোগ্য করে তোলে।
```

তথ্যসূত্র
---------

1. ↑  Budd, Graham E (২০০১)। "Tardigrades as 'Stem-Group Arthropods': The Evidence from the Cambrian Fauna"। *Zoologischer Anzeiger*। **240** (3–4): 265–79। ডিওআই:10.1078/0044-5231-00034।

বহিঃসংযোগ
---------


উইকিপ্রজাতিতে-এ বিষয় সম্পর্কিত তথ্য রয়েছে: ***Tardigrada***

উইকিমিডিয়া কমন্সে **টারডিগ্রেড** সংক্রান্ত মিডিয়া রয়েছে।
**সৈয়দা সাকিনা ইসলাম** (৭ অক্টোবর ১৯২৮ - ২১ আগস্ট ২০০৮) ছিলেন দুইবারের নির্বাচিত সংসদ সদস্য। তিনি ১৯৭৯ সালে বাংলাদেশ জাতীয়তাবাদী দল এবং ১৯৮৬ সালে জাতীয় পার্টি থেকে সংসদ সদস্য হিসেবে নির্বাচিত হয়েছেন। এছাড়া তিনি ছিলেন বরিশাল মহিলা ক্লাবের প্রতিষ্ঠাতা সম্পাদিকা। সাকিনা ইসলাম আজাদহিন্দ ফৌজের স্বেচ্ছাসেবী সদস্য ছিলেন।

জন্ম ও শিক্ষাজীবন
-----------------

সৈয়দা সাকিনা ইসলামের জন্ম কলকাতায়। তিনি ছিলেন কলকাতা কর্পোরেশনের সাবেক মেয়র, ভারতীয় পার্লামেন্টের লোকসভার সদস্য সৈয়দ বদরুদ্দোজার জ্যৈষ্ঠ কন্যা। । তার মায়ের নাম জয়নব বেগম। পরিবারের ১০ ভাই বোনের মধ্যে উনি ছিলেন সবার বড়। তিনি কলকাতা ভিক্টোরিয়া স্কুল ও লেডি ব্রাবন কলেজ থেকে পড়াশোনা শেষ করেন।

কর্মজীবন
--------

সাকিনা ইসলাম দুইবার সংসদ সদস্য নির্বাচিত হয়েছেন। ১৯৭৯ সালে বরিশাল ও ভোলা জেলা থেকে তিনি সংসদ সদস্য হিসেবে নির্বাচিত হন। পরবর্তীতে ১৯৮৬ সালে বরিশাল, ঝালকাঠি ও পিরোজপুর থেকে সংসদ সদস্য হিসেবে নির্বাচিত হন। তিনি বরিশাল পৌরসভার কমিশনার, কারাপরিদর্শক, বরিশাল জেলা আইন শৃঙ্খলা কমিটির কার্যকরী সদস্য ছিলেন। সাকিনা ইসলাম জাতীয় মহিলা দলের কেন্দ্রীয় কমিটির সহ সভানেত্রী, বাংলাদেশ জাতীয় মহিলা সংস্থার বরিশাল জেলার সভানেত্রী, জাতীয় পার্টির কেন্দ্রীয় মহিলা পার্টির সাধারণ সম্পাদিকা এবং বরিশাল জেলা শাখার উপদেষ্টার দায়িত্ব পালন করেছেন। তিনি ছিলেন বাংলাদেশ জাতীয় সংসদের স্পিকার প্যানেলের প্রথম নারী সদস্য ছিলেন। ১৯৭৭ সালে বরিশাল পৌরসভার কমিশনার হিসেবে এশিয়ান মহিলা সম্মেলনে ম্যানিলা যাওয়ার সুযোগ পান এবং ১৯৭৮ সাথে মহিলা মন্ত্রণালয় দ্বারা মনোনীত হয়ে ওয়ার্ল্ড উইমেন্স ডেভেলপমেন্ট সম্মেলনে যোগ দেন। ১৯৭৯ সালে সংসদ সদস্য থাকাকালীন সময় রাষ্ট্রপতি জিয়াউর রহমানের সফরসঙ্গী হিসেবে লুসাকায় অনুষ্ঠিত কমনওয়েলথ কনফারেন্স এ যোগ দেন।

ব্যক্তিগত জীবন
--------------

তার স্বামী ফখরুল ইসলাম খান ছিলেন সম্পাদক, সাংস্কৃতিক সংগঠক, নাট্যকার, প্রযোজক ও পরিচালক। এ দম্পতির এক ছেলে আমিরুল ইসলাম খান বুলবুল এবং দুই কন্যা শবনম ওয়াদুদ কেয়া ও সাগুফা খানম জোয়ারদার। তিনি ছিলেন খান বাহাদুর হাশেম আলীর পুত্রবধু।

তথ্যসূত্র
---------

1. ↑  Ittefaq, The Daily। "মৃত্যুবার্ষিকী :: দৈনিক ইত্তেফাক"। সংগ্রহের তারিখ ২০১৮-০২-০৪।
2. ↑  *হাশেম আলী খান* (দ্বিতীয় সংস্করণ)। ভাস্কর প্রকাশনী, সিরাজ উদদীন আহমেদ। ৩০ নভেম্বর ২০০৫। পৃষ্ঠা ১৯৭। আইএসবিএন 984-32-2822-7।
3. ↑  "ওয়াহেদুল ইসলাম খান (আকিব) এর ১৪ তম মৃত্যু বার্ষিকী"। *tigernewsbd.com* (ইংরেজি ভাষায়)। ২০১৮-০২-০৫ তারিখে মূল থেকে আর্কাইভ করা। সংগ্রহের তারিখ ২০১৮-০২-০৪।
***ব্যক্তিস্বাতন্ত্র্যবাদের রাজনীতি: উদারতাবাদ, উদার নারীবাদ ও নৈরাজ্যবাদ*** হল এল. সুসান ব্রাউনের ১৯৯৩ সালের একটি রাজনৈতিক বিজ্ঞান বই। তিনি উল্লেখ করে শুরু করেন যে, উদারতাবাদ ও নৈরাজ্যবাদ মাঝে মাঝে সাধারণ উপাদানগুলি ভাগ করে নেওয়ার মতো মনে হয়, কিন্তু অন্যান্য ক্ষেত্রে একে অপরের সরাসরি বিরোধী। তিনি যুক্তি দেন যে তাদের মধ্যে যা মিল রয়েছে তা হল "অস্তিত্ববাদী ব্যক্তিস্বাতন্ত্র‍্যবাদ", স্বাধীনতার স্বার্থে স্বাধীনতায় বিশ্বাস। যাইহোক, তিনি উল্লেখ করেছেন যে উদারবাদী কাজগুলিতে একটি "যন্ত্রগত ব্যক্তিস্বাতন্ত্র্যবাদ"ও রয়েছে, যার দ্বারা তিনি ব্যক্তিস্বার্থ চরিতার্থ করার স্বাধীনতাকে বোঝান। ব্রাউন আরও যুক্তি দেন যে, পরেরটি পূর্বের উদ্দেশ্যগুলিকে ধ্বংস করে দেয় কারণ এটি ব্যক্তির "স্বাধীনতা"কে স্বতন্ত্র লক্ষ্য অর্জনের লক্ষ্যে অন্য ব্যক্তির স্বাধীনতাকে ব্যাহত করে। অন্যদিকে, যন্ত্রগত ব্যক্তিস্বাতন্ত্র‍্যবাদ নিজেকে টিকিয়ে রাখার জন্য কিছু মাত্রার অস্তিত্ববাদী ব্যক্তিস্বাতন্ত্র‍্যবাদের প্রয়োজন হয়।

নেক্সট ব্রাউন জন স্টুয়ার্ট মিল, বেটি ফ্রাইডেন, জ্যানেট র‍্যাডক্লিফ রিচার্ডস ও ক্যারল প্যাটম্যানের উদার নারীবাদী লেখায় ব্যক্তিস্বাতন্ত্রবাদের এই ধারণাগুলি কীভাবে ব্যবহার করা হয়েছিল তা দেখেছেন। তিনি দেখতে পান যে এই লেখকদের লেখার কিছু অনুচ্ছেদে প্রকাশিত অস্তিত্ববাদী ব্যক্তিস্বাতন্ত্র‍্যবাদ অন্যত্র থাকা যন্ত্র ব্যক্তিস্বাতন্ত্র‍্যবাদ ধারণার দ্বারা কার্যকরভাবে প্রতিহত করা হয়েছে। এরপরে তিনি এমা গোল্ডম্যান ও আলেকজান্ডার বার্কম্যানের মতো নৈরাজ্যবাদীরা কীভাবে ব্যক্তিস্বাতন্ত্র‍্যবাদকে ব্যবহার করেছিলেন তা দেখেন এবং তাদের অস্তিত্বশীল ব্যক্তিস্বাতন্ত্র‍্যবাদের ধারাবাহিকতা বজায় রাখা হিসাবে দেখেন। তবে, তিনি পিয়েরে প্রুঁধো, পিটার ক্রোপোটকিন, মিখাইল বাকুনিন এবং মারে বুকচিন সহ অন্যান্য নৈরাজ্যবাদীদের ক্ষেত্রে এটিকে কম বলে মনে করেন, যারা ব্যক্তির নিজস্ব ভাগ্য তৈরি করার জন্য অস্তিত্বগতভাবে স্বাধীন হিসাবে দেখার পরিবর্তে এই জাতীয় সমাজ কেন কাজ করবে তা ব্যাখ্যা করার জন্য অন্যান্য উপায় উদ্ভাবন করেন। উদাহরণস্বরূপ, তিনি মানব প্রকৃতিকে সহজাতভাবে অপ্রয়োজনীয় হিসাবে সংজ্ঞায়িত করার জন্য ক্রপোটকিন এবং বাকুনিনের প্রচেষ্টার সমালোচনা করেন এবং মানব প্রকৃতিকে অস্তিত্বহীন বা সামাজিকভাবে বিকশিত হিসাবে দেখেন। ব্রাউন অস্তিত্ববাদকে একটি ভাল বিকল্প হিসাবে দেখেন, কারণ এটি নৈরাজ্যবাদীদের "বিতর্কের ভিত্তিকে 'মানব প্রকৃতি' থেকে সরিয়ে তার সমস্ত সহায়ক সমস্যাগুলির সাথে *কীভাবে* আমরা নিজের এবং অন্যদের জন্য স্বাধীনতা তৈরি করতে পারি তা বিবেচনা করার অনুমতি দেয়।" 1 তিনি পরবর্তীতে সিমন দ্য ব্যুভেয়ারের অস্তিত্ববাদী কাজগুলি পর্যবেক্ষণ করেন, মানব ব্যক্তিদের দ্বারা সৃষ্ট বিশ্ব সম্পর্কে তার সামগ্রিক ধারণাটিকে নৈরাজ্যবাদের সাথে সামঞ্জস্যপূর্ণ হিসাবে দেখেন।

তথ্যসূত্র
---------
**নাসওয়া আউলিয়া সাবিলা** বা প্রায়ই **নাসওয়া আউলিয়া** নামে পরিচিত (জন্ম: ৭ জুলাই ২০০৩) ইন্দোনেশিয়ার একজন গায়িকা। তিনি ধর্মীয় গানের পাশাপাশি অন্য গানও করে থাকেন। তিনি ইন্দোনেশিয়ার পূর্ব জাভা থেকে উদ্ভব হয়েছেন। তিনি তার গান ইউটিউব ও ইনস্টাগ্রামের মতো বেশ কয়েকটি সামাজিক যোগাযোগ মাধ্যমে পোস্ট করেন। তার এই পোস্ট গুলো এসব সামাজিক যোগাযোগ মাধ্যমে বেশ জনপ্রিয়।

কর্মক্ষমতা
----------

নাসওয়া আউলিয়া ২০১৫ সালে PAI VII পর্যায়ে জাতীয় MTQ (মুসাবাকাহ তিলাওয়াতিল কোরআন) প্রতিযোগিতা জিতেছিল, যখন সে প্রাথমিক বিদ্যালয়ে পড়তো। এর কিছুক্ষণ পরে, তিনি আচে-তে 2017 PAI পারফরম্যান্স প্রতিযোগিতায় অংশ নেওয়ার জন্য পূর্ব জাভা প্রদেশের একজন প্রতিনিধি হয়ে ওঠেন এবং মহিলাদের মধ্য বিদ্যালয় স্তরের জন্য এমটিকিউ (MTQ)-এর চূড়ান্ত প্রতিযোগী হতে সফল হন।

কর্মজীবন
--------

তার ইন্সটাগ্রাম অ্যাকাউন্টে গানের কভার ভিডিও সামগ্রী আপলোড করা থেকে শুরু করে, তখন তিনি নাসোয়া (Naswa) নামে পরিচিত হয়ে ওঠে এবং অনেক অনুসারী পেয়েছিলো। শুধু তার ইনস্টাগ্রাম অ্যাকাউন্টেই নয়, নাসওয়া তার ইউটিউব চ্যানেল, নাসওয়া অ্যাস-এ কোরআন পাঠ এবং ধর্মীয় গান গাওয়ার বিষয়বস্তুও আপলোড করে। নাসওয়া তার ইউটিউব চ্যানেল এবং স্পটিফাই, অ্যাপল মিউজিক এবং অন্যান্যের মতো বেশ কয়েকটি গানের অ্যাপ্লিকেশনে "ইরখামহুমা" শিরোনামের একটি একক প্রকাশ করতেও সফল হয়েছে। তার ক্যারিয়ার ম্লান করতে না চাওয়ায়, নাসওয়া আউলিয়াও তার টিকটক অ্যাকাউন্ট তৈরি করেছেন এবং এখন জনসাধারণের কাছে জনপ্রিয়।

ডিসকোগ্রাফি
-----------

### এককভাবে

*"ইরখামহুমা" (2021)*

### সম্মিলিতভাবে

*"ইয়া আসিকোল মুস্তোফা" (2018)*

*"রহমান ইয়া রহমান" (2018)*

*"ইয়া হাবিবল কোলবি" (2018)*

*"দ্বীন আসসালাম" (2018)*

*"লা ইলাহা ইল্লাল্লাহ" (2019)*

*হাইয়ুল হাদি (2019)*

*"শোলাওয়াত নাহদলিয়াহ (2019)*

*"আদফাইতা" (2019)*

*"সা'দুনা ফিদ্দুনিয়া" (2020)*

*"হ্যাঁ হানানা" (2020)*

*"আই তিরোফ" (2020)*

*"ইয়া আয়ুহান্নাবি" (2020)*

*"আল মিসকুফাহ" (2020)*

*"ইসিফা'লানা" (2021)*

*"শোলাওয়াত জিব্রিল (2022)*

*"বিলকুর আনি সমাধি" (2022)*

তথ্যসূত্র
---------

1. ↑  "Gaya Hijab Naswa Aulia Penyanyi Lagu Religi"। *Liputan6.com* (ইন্দোনেশীয় ভাষায়)। সংগ্রহের তারিখ ২০২২-০৪-০৩।
2. ↑  "Naswa Aulia pesaing baru Nissa Sabyan"। *idntimes.com* (ইন্দোনেশীয় ভাষায়)। সংগ্রহের তারিখ ২০১৯-০২-১৩।
3. ↑  "Naswa Aulia pemilik suara emas"। *daerah.cilacap.info* (ইন্দোনেশীয় ভাষায়)। সংগ্রহের তারিখ ২০২০-১২-২৫।

বহিঃসংযোগ
---------

* ইনস্টাগ্রামে নাসওয়া আউলিয়া
**গোনাডোট্রোপ** (Gonadotropes) অগ্র পিটুইটারিতে অবস্থিত ব্যাজোফিলীয় কোষ যা গোনাডোট্রোপিন জাতীয় হরমোন নিঃসরণ করে, যে হরমোনগুলি পুং ও স্ত্রী প্রজননতন্ত্রের বিভিন্ন কোষের উপর প্রভাব ফেলে। এগুলির নিঃসরণের পরিমাণ মস্তিষ্কের হাইপোথ্যালামাস থেকে নিয়ন্ত্রিত হয়।

GTH বা গোনাডোট্রফিক হরমোন (Gonado- trophic Hormone) : এই গ্রন্থি পুরুষ ও স্ত্রীদেহে অবস্থিত জননগ্রন্থির (শুক্রাশয় ও ডিম্বাশয়) বৃদ্ধি নিয়ন্ত্রণ করে এবং তাদের হরমোন ক্ষরণে উদ্দীপিত

করে। এই হরমোন চার প্রকারের হয়, যথা- (a) FSH বা ফলিকল স্টিমুলেটিং হরমোন, যা স্ত্রীদেহে ডিম্বাশয়ে গ্রাফিয়ান ফলিকল বা ডিম্বথলির আয়তন ও সংখ্যা বৃদ্ধিতে সাহায্য করে এবং তাকে উদ্দীপিত করে ইস্ট্রোজেন হরমোন নিঃসরণে সহায়তা করে।

(b) LH বা লিউটিনাইজিং হরমোন, যা স্ত্রীদেহে করপাস লিউটিয়াম বা পীতগ্রন্থির বৃদ্ধি ঘটায় এবং তাকে উদ্দীপিত করে প্রোজেস্টেরন হরমোন নিঃসরণে সহায়তা করে। (c) ICSH বা ইন্টারস্টিসিয়াল সেল স্টিমুলেটিং হরমোন, যা পুরুষদেহে শুক্রাশয়স্থিত ইন্টারস্টিসিয়াল কোশসমূহকে উদ্দীপিত করে টেস্টোস্টেরন হরমোনের নিঃসরণ ঘটায়। (d) LTH বা লিউটোট্রপিক হরমোন বা প্রোল্যাকটিন, যা মাতৃদেহে স্তনদুগ্ধ উৎপাদনে ও স্তনগ্রন্থির বিকাশে সাহায্য করে।
**আফগান ফিল্ম** (**আফগান ফিল্ম অর্গানাইজেশন**; অনুবাদঃ আফগান চলচ্চিত্র সংস্থা) ১৯৬৮ সালে প্রতিষ্ঠিত আফগানিস্তানের রাষ্ট্র পরিচালিত চলচ্চিত্র কোম্পানী। বর্তমান মহাপরিচালক সাহরা করিমি, যিনি ব্রাতিস্লাভার একাডেমি অব পারফর্মিং আর্টস থেকে চলচ্চিত্রনির্মাণে পিএইচডি ডিগ্রি অর্জনকারী প্রথম আফগান নারী ও সংস্থাটির প্রথম মহিলা সভাপতি।

*আফগান ফিল্ম* রাষ্ট্রীয় পৃষ্টপোষকতায় চলচ্চিত্র নির্মাণ একই সাথে আফগানিস্তানের চলচ্চিত্র সংরক্ষণাগার হিসেবে কাজ করে। তালেবানদের হাতে সংস্থাটির রক্ষিত অনেক চলচ্চিত্র ধ্বংস করা হয়েছিল, যদিও কিছু কর্মীরা তাদের জীবনের ঝুঁকি নিয়ে মূল্যবান চলচ্চিত্র সংরক্ষণ করেছিল। এই ঘটনা নিয়ে ২০১৫ সালে নির্মিত *এ ফ্লিকারিং ট্রুথ* প্রামাণ্যচিত্রে বেশ কয়েকটি উদ্ধার ও সংরক্ষণাগার প্রচেষ্টার কথা বলা হয়েছে।  ২০১৯ সালের ৩ আগস্ট, একটি আট দিনের চলচ্চিত্র উৎসবে আফগানিস্তানের স্বাধীনতার শততম বার্ষিকী উদযাপনে দেশের বিভিন্ন প্রেক্ষাগৃহে ১০০টি চলচ্চিত্র প্রদর্শন করেছিল।

২০১৯ সালে আফগান-কানাডিয়ান চলচ্চিত্র নির্মাতা, এরিয়েল নসর পরিচালিত *দ্য ফরবিডেন রিল*, প্রামাণ্যচিত্র যেটিতে সাক্ষাৎকার এবং আর্কাইভের মাধ্যমে আফগান ফিল্মের ইতিহাস বর্ণনা করে। চলচ্চিত্রটি আন্তর্জাতিকভাবে আইডিএফএ ২০১৯ প্রথম প্রদর্শিত হয় এবং হট ডক্স কানাডীয় আন্তর্জাতিক প্রামাণ্যচিত্র উৎসব ২০২০- এ *রজার্স অডিয়েন্স অ্যাওয়ার্ড* জিতেছে।

তথ্যসূত্র
---------

1. ↑  "Afghan Film Organization Celebrates 52nd Year"। *TOLOnews* (ইংরেজি ভাষায়)। সংগ্রহের তারিখ ২০২১-০৮-১৫।
2. ↑  "Sahraa Karimi"। *Asia Peace Film Festival* (ইংরেজি ভাষায়)। ২০২১-০১-৩০ তারিখে মূল থেকে আর্কাইভ করা। সংগ্রহের তারিখ ২০২১-০৮-১৫।
3. ↑  "Afghan Film Organization"। *IMDb*। সংগ্রহের তারিখ ২০২১-০৮-১৫।
4. ↑  "Erlend Clouston on the men who saved the Afghan film archive from the Taliban"। *the Guardian* (ইংরেজি ভাষায়)। ২০০৮-০২-২০। সংগ্রহের তারিখ ২০২১-০৮-১৫।
5. ↑  "SAA: Awards Acknowledge Outstanding Achievements"। *www.archivists.org*। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ ২০২১-০৮-১৫।
6. ↑  "A Flickering Truth"। *New Zealand Film Commission* (ইংরেজি ভাষায়)। সংগ্রহের তারিখ ২০২১-০৮-১৫।
7. ↑  "The Forbidden Reel"। *Hot Docs* (ইংরেজি ভাষায়)। সংগ্রহের তারিখ ২০২০-০৬-১৫।

প্রবেশদ্বার: আফগানিস্তান চলচ্চিত্র
সুপারি পাম বা সুপারি (*আরেকা* *ক্যাচু*)। কলকাতা, পশ্চিমবঙ্গ।
 শুকনো সুপারি বাদাম বা সুপারি
**ভারতে অ্যারেকা বাদামের উৎপাদন** ভারতের উপকূলীয় অঞ্চলের ৪০০ কিলোমিটার (২৫০ মা) এবং কিছু অ-উপকূলীয় রাজ্যেও এটি প্রভাবশালী। সুপারি বাদাম (*Areca catechu*), একটি গ্রীষ্মমন্ডলীয় ফসল, এটি **সুপারি** নামেও পরিচিত, কারণ দেশে এর সাধারণ ব্যবহার পান পাতার সাথে চিবানো। এটি পাম জাতীয় পরিবারের অধীনে একটি পাম গাছের প্রজাতি। শুধু ভারতেই নয়, চীন ও দক্ষিণ-পূর্ব এশিয়াতেও এর বাণিজ্যিক ও অর্থনৈতিক গুরুত্ব রয়েছে। 

জাতিসংঘের খাদ্য ও কৃষি সংস্থার (এফএও) ২০১৭ সালের পরিসংখ্যান অনুসারে ভারতে সুপারি বাদামের উৎপাদন বিশ্বে সবচেয়ে বেশি, যা এর বিশ্ব উৎপাদনের ৫৪.০৭%,  এবং অনেক দেশে রপ্তানি করা হয়।  ভারতের অভ্যন্তরে, ২০১৩-১৪ পর্যন্ত, কর্ণাটক ৬২.৬৯% ফসল উৎপন্ন করে যার পরে কেরালা এবং আসাম; তিনটি রাজ্য মিলে এর উৎপাদনের ৮৮.৫৯% হয়।  মেঘালয়, তামিলনাড়ু এবং পশ্চিমবঙ্গের অন্যান্য রাজ্যে, যেখানে এটি খাওয়া হয়, সেখানে এটি খুব অল্প জায়গায় জন্মে। কর্ণাটকে, উত্তর কন্নড় জেলায় এই ফসল ব্যাপকভাবে জন্মায়।

ইতিহাস
------

 সুপারি বাদাম ফল

ব্যবহার
-------

সুপারি বাদাম এবং সামগ্রিকভাবে উদ্ভিদটি ভারত এবং দক্ষিণ এশিয়ায় ব্যাপকভাবে ব্যবহৃত হয়: চিবানোর উদ্দেশ্যে, উদ্ভিজ্জ, ওষুধ, উদ্দীপক, কাঠ, জ্বালানী, পোশাক, মোড়ানো, লুব্রিকেন্ট, ট্যানিন এবং আরও অনেক কিছুতে এর ব্যবহার হয়। সুপারি পানের সাথে চিবিয়ে খাওয়া হয় কারণ এর একটি উত্তেজক প্রভাব রয়েছে।

তথ্যসূত্র
---------

1. ↑  "Production / Crops:Areca nuts"। FAO। ২২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৯।
2. ↑  Tejwani 2002।
3. ↑  "Arecanut Area, production and productivity in India"। Directorate of Arecanut and Spices Development। সংগ্রহের তারিখ ৩১ মে ২০১৬।
4. ↑  "Commodity: Areca Nut"। crnindia.com। ১৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩১ মে ২০১৬।

গ্রন্থপঞ্জি
-----------

* Giriappa, S. (১ জানুয়ারি ১৯৯৪)। *Arecanut Production and Marketing in India*। M.D. Publications Pvt. Ltd.। আইএসবিএন 978-81-85880-45-7।
* Pramank, A. K. (১ জানুয়ারি ২০০৪)। *Accounting and Management : In Theory and Practice*। Deep & Deep Publications। আইএসবিএন 978-81-7629-476-8।
* Tejwani, K G (১ জানুয়ারি ২০০২)। *Agro Forestry In India*। Concept Publishing Company। আইএসবিএন 978-81-7022-918-6।
সুহৃদ চাক্‌মা ( ২০ জুন ১৯৫৮- ০৮ আগস্ট ১৯৮৮ খ্রীস্টাব্দ) একজন বাংলাদেশি আদিবাসী কবি ও সাহিত্যিক ছিলেন। তিনি চাক্‌মা আধুনিক কবিতার গতানুগতিক ধারাকে পাল্টে দিয়ে নতুন ধারার সৃষ্টি করেন। চাক্‌মা সাহিত্যের কবিতা, গল্প, প্রবন্ধ ও সমালোচনা নিয়ে কাজ করলেও মূলতঃ চাক্‌মা ভাষার গবেষণা নিয়েই তার কৌতূহল ছিল সবচেয়ে বেশি। চাক্‌মা ভাষা, সাহিত্য ও ঐতিহ্য নিয়ে তার অনেক প্রবন্ধ বাংলাদেশে এবং ভারতের কলকাতায় ও ত্রিপুরা রাজ্যের বিভিন্ন পত্র-পত্রিকায় ও সাময়িকীতে প্রকাশিত হয়। ১৯৮৭ সালে ‘বার্গী’ নামে তাঁর একটি কাব্যগ্রন্থ প্রকাশিত হয়।

জীবন
----

### প্রাথমিক জীবন

সুহৃদ চাকমা ২০ জুন ১৯৫৮ সালে বর্তমান খাগড়াছড়ি জেলার দীঘিনালা থানার অন্তর্গত বাঘেইছড়ি দোর নামক স্থানে জন্মগ্রহণ করেন। তার পিতার নাম প্রফুল্ল কুমার চাকমা এবং মাতা দেনি চাকমা। পিতা-মাতার সাত সন্তানের মধ্যে তিনি দ্বিতীয়।

### শিক্ষা জীবন

সুহৃদ চাকমা জাহাঙ্গীরনগর বিশ্ববিদ্যালয় থেকে বাংলা ভাষা ও সাহিত্যে স্নাতক ও স্নাতকোত্তর ডিগ্রি অর্জ করেন। 

### কর্মজীবন

কর্মজীবনে প্রথমে তিনি বোয়ালখালী অনাথাশ্রমে এবং রাঙ্গামাটি মোনঘর আবাসিক উচ্চবিদ্যালয়ে শিক্ষকতা করেন। পরে শিক্ষকতা ছেড়ে দিয়ে একই প্রতিষ্ঠানে 'জেনারেল ম্যানেজার' হিসেবে কাজ করতে থাকেন।

সাহিত্যকর্ম
-----------

চাকমা সাহিত্যে সুহৃদ চাকমা একটি পরিচিত নাম। সাহিত্যের প্রতিটি শাখায় তার সরব উপস্থিতি। ভারতের কলকাতা ও ত্রিপুরা রাজ্যের বিভিন্ন পত্র-পত্রিকায় তার লেখা গল্প, কবিতা ও প্রবন্ধ প্রকাশিত হয় এবং "বার্গী" নামে তার একটি কাব্যগ্রন্থ ও প্রকাশিত হয়। 

তার প্রবন্ধগুলোর মধ্যে অন্যতম হলো চাকমা ভাষা, চাকমা সাহিত্যের উদ্ভব ও ক্রমবিকাশ, কবিতা ও আধুনিক কবিতার পটভূমি। এছাড়াও জিংকানি ও কোচাপানার নাঙ পত্তাপোত্তি গল্প রচনা করেন।

ব্যক্তিগত জীবন
--------------

১৯৮২ সালের ৩১ শে জানুয়ারি ২৪ বছর বয়সে অর্চনা তালুকদারের সাথে তার বিয়ে হয় এবং তাদের এক পুত্র সুভদ্র চাকমা ও এক কন্যা সূচনা চাকমা।

মৃত্যু
------

তিনি ১৯৮৮ সালের ৮ আগস্ট মৃত্যুবরণ করেন।

তথ্যসূত্র
---------

1. ↑  *সুহৃদ চাকমার স্মারকগ্রন্থ*। জুম ঈসথেটিকস কাউন্সিল (জাক)। ২৪ ফেব্রুয়ারি ২০০৫। পৃষ্ঠা ৪২–৪৩।
2. ↑  *সুহৃদ চাকমার স্মারকগ্রন্থ*। জুম ঈসথেটিকস কাউন্সিল (জাক)। ২০০৫। পৃষ্ঠা ১৯।

1. সুহৃদ চাকমার স্মারকগ্রন্থ, পৃষ্ঠা ৩৬।
2. কবি ও কবিতা : পার্বত্য চট্টগ্রাম  ওয়েব্যাক মেশিনে আর্কাইভকৃত ৯ জুলাই ২০২১ তারিখে। samakal.com।
3. নানান বরণ ভাষা। prothomalo.com।
Growing in Ab Pakhsh
Unripe in Ab Pakhsh
***বউলা গাছ***, **অ্যাসিরিয়ান পাম**, বোরেজ পরিবারের একটি মাঝারি আকারের পর্ণমোচী গাছ যা এশিয়ার স্থানীয়। অন্যান্য সাধারণ নামেরর মধ্যে অন্তর্ভুক্ত **লাসুরা**, **লাভেদা**, **পিদার**, **পানুগেরি**, **নারুভিলি**, **গেদুরি**, **স্পিস্তান**, **বারগুন্ড দুলু**, **ওয়ানান** এবং **এনটেগে**।

এটি প্রাথমিকভাবে এশিয়াতে, সেইসাথে সারা বিশ্বে বিশেষ করে গ্রীষ্মমণ্ডলীয় অঞ্চলে সঠিক ধরনের ভূ-ভৌতিক পরিবেশে বৃদ্ধি পেতে দেখা যায়। এটি প্রাকৃতিকভাবে উঠে আসছে এবং পূর্বে মিয়ানমার থেকে পশ্চিমে লেবানন এবং সিরিয়া পর্যন্ত প্রচুর পরিমাণে বৃদ্ধি পাচ্ছে। এর আবাসস্থল সমভূমিতে সমুদ্রপৃষ্ঠ থেকে প্রায় ২০০ মিটার উপরে শুরু হয় এবং পাহাড়ে প্রায় ১৫০০ মিটার উচ্চতায় উঠে।

বাকল
----

বউলার বাকল ধূসর বাদামী বর্ণের এবং অনুদৈর্ঘ্য এবং উল্লম্ব ফাটলযুক্ত। পরিপক্কতার দিকে এগিয়ে আসা গাছের মূল বোলের বাকলের মধ্যে যে ফাটলগুলি এত বিশিষ্ট তা পর্যবেক্ষণ করে গাছটিকে দূর থেকে সহজেই সনাক্ত করা যায়।

পাতা
----

লাসুরার পাতা চওড়া, ডিম্বাকার, একান্তর এবং ডাঁটাযুক্ত। যার বিস্তার ৭ থেকে ১৫ সেমি x ৫ থেকে ১০ সেমি। বাহ্যিক চেহারার ক্ষেত্রে এগুলি উপরে চকচকে এবং নীচে পিউবেসেন্ট। কচি পাতা লোমযুক্ত হতে থাকে। তাজা পাতাগুলি গবাদি পশুদের জন্য খাদ্য হিসাবে বেশ উপযোগী। এগুলি বিড়ি এবং চেরুট মোড়ানোর জন্যও ব্যবহৃত হয়।

ফুল
---

মার্চ-এপ্রিল মাসে লাসুরা গাছে ফুল ফোটে। বেশিরভাগ পুষ্পমঞ্জরি সাদা রঙের। পৃথক ফুলের ব্যাস প্রায় ৫ মিমি। কিছুটা জায়গায় এগুলি কিছুটা লোমশ এবং সাদা। এটি পর্ণমোচী উদ্ভিদ হওয়ায় প্রজাতিটি একই গাছে পুরুষ ও স্ত্রী ফুল ধরে। একটি স্বাধীন ফুলের ক্যালিক্স অংশ প্রায় 8৮৮ মিমি লম্বা এবং চকচকে কিন্তু পিউবেসেন্ট নয়। এটি ফুলে কুঁড়ি খোলার সময় অনিয়মিতভাবে বিভক্ত হয়।

ফল
--

বউলার ফল জুলাই-আগস্ট মাসে দেখা দিতে শুরু করে। এটি এক ধরনের ড্রুপ (পাথরের ফল), হালকা ফ্যাকাশে থেকে বাদামী বা এমনকি গোলাপী রঙের। পাকতে শুরু করলে চেহারাটা কালচে হয়ে যায়। মিউকিলেজের মতো আঠালো আঠা দিয়ে পূর্ণ হওয়ায় সজ্জা কিছুটা স্বচ্ছ হয়। সম্পূর্ণ পাকা হয়ে গেলে পাল্প স্বাদে বেশ মিষ্টি হয়ে যায় এবং বাচ্চারা এটি পুরোপুরি উপভোগ করে। এমনকি অর্ধ পাকা ফলের পাল্প অফিসের কাজে কাগজের আঠার বিকল্প হিসেবে ব্যবহার করা যেতে পারে।

চাষ
---

বিষাক্ততা
---------

তথ্যসূত্র
---------

বহিঃসংযোগ
---------
আটলাস মথ (ইংরেজি: Atlas Moth)( বৈজ্ঞানিক নাম Attacus Atlas ) এশিয়ার একটি বড় বন্য মথ। ডানা ছাড়া এটির পুরো শরীর মৌমাছির মত গড়ন। মাথার দিকটা অনেকটা সাপের মত বলে এটিকে হংকংয়ে সর্প প্রজাপতি বলে। মূল ইংরেজি নামটি এসেছে গ্রীক পৌরাণিক দৈত্যের নাম থেকে। বিজ্ঞানী ক্যারোলাস লিনিয়াস ১৭৫৮ সালে তার সিস্টেম অব ন্যাচার বইয়ের দশম খণ্ডে লিপিবদ্ধ করেন।

বর্ণনা
------

আটলাস মথ হলো বৃহত্তম লেপিডোপ্টেরানদের মধ্যে একটি, যার ডানা চওড়ায় ২৪ সেন্টিমিটার (৯.৪ ইঞ্চি) পর্যন্ত হয়। এর একটি ডানার পৃষ্ঠের ক্ষেত্রফল প্রায় ১৬০ বর্গসেন্টিমিটার (≈২৫ বর্গইঞ্চি)। হারকিউলিস মথের পরে এটিই বড় মথ প্রজাতি‌। এগুলো ধূসর, রক্তবর্ণ, গোলাপি, কালো এবং বাদামি রঙের হয়ে থাকে। এদের ডানার আকৃতি এবং রঙের বিন্যাস অনেকটা পৃথিবীর মানচিত্রের(আটলাস মানচিত্র-১৬০০-১৭৭০ সময়ের) মত দেখায়।এ মথের পুরুষ অপেক্ষা নারী স্ত্রী মৌমাছি আকারে বড় হয়।

জীবনচক্র
--------

জন্মের পর থেকে এটি একটি পুরুষের জন্য অপেক্ষা করে এবং মিলনের পর ডিম থেকে বাচ্চা ফুটিয়ে মারা যায়।এ প্রজাতির মথের আয়ুষ্কাল মাত্র ২-৩ সপ্তাহ। এটি বন্য এবং দীর্ঘ শরীরের কারণে সারাক্ষণ আহারে ব্যাস্ত থাকে।‌ কিছুক্ষণ হাতে নিলে ক্লান্তবোধ করে বলে এটি নিয়ে খুব বেশি গবেষণা করা যায়নি।

আবাসভূমি
--------

এটি ট্রপিক্যাল বনাঞ্চলের মথের প্রজাতি‌। এদের আবাসস্থল হলো প্রাথমিকভাবে শুষ্ক গ্রীষ্মমন্ডলীয় বন, গৌণ বন, এবং বোর্নিও সহ দক্ষিণ এশিয়া, পূর্ব এশিয়া এবং দক্ষিণ-পূর্ব এশিয়া জুড়ে ঝোপঝাড়গুলোতে এদের দেখা মিলে।

তথ্যসূত্র
---------

1. ↑  "Chapter 32: Largest Lepidopteran Wing Span | The University of Florida Book of Insect Records | Department of Entomology & Nematology | UF/IFAS"। *entnemdept.ifas.ufl.edu*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "StackPath"। *australianbutterflies.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Holloway, J.D. (1987). *The Moths of Borneo*, part 3: Lasiocampidae, Eupteroptidae, Bombycidae, Brahmaeidae, Saturniidae, Sphingidae. Southdene Sdn. Bhd. Kuala Lumpur

Spotlight: the atlas moth". www.nhm.ac.uk. Retrieved 2019-08-21.

Giant Atlas moth found on windowsill in Ramsbottom". BBC News. Retrieved 13 May 2020.

Gosse, Philip Henry (1879). "The great Atlas moth of Asia (Attacus atlas, Linn.)". West, Newman & Company – via Gale Primary Sources.

S. B. Jugale; et al. (2010). "Major Insect Pests of Xylocarpus granatum Koen. a Critically Endangered Mangrove Species of Maharashtra" (PDF). The Bioscan. Special Issue, Vol. 1: 257–268. ISSN 0973-7049.

Moore, Frederic (1880). The Lepidoptera of Ceylon. Vol. II. London: L. Reeve & co. pp. 124–125.

Savela, Markku. "Attacus atlas (Linnaeus, 1758)". Lepidoptera and Some Other Life Forms. Retrieved November 10, 2018.